Rettens dom (Appelafdelingen) af 5. oktober 2015 CJ mod ECDC
(Sag T-370/15 P)
»Appel – personalesag – kontraktansat – tidsbegrænset kontrakt – opsigelse – brud på tillidsforhold – ret til kontradiktion«
1.                     Tjenestemænd – midlertidigt ansatte og kontraktansatte – opsigelse med varsel før tid af en tidsbegrænset kontrakt – administrationens skønsbeføjelse – pligt til at indlede en disciplinær forfølgning – foreligger ikke [ansættelsesvilkårene for de øvrige ansatte, art. 47, litra b), og art. 49, stk. 1] (jf. præmis 68)
2.                     Tjenestemænd – principper – ret til forsvar – pligt til at høre den pågældende før vedtagelsen af en bebyrdende retsakt – rækkevidde [Den Europæiske Unions charter om grundlæggende rettigheder, art. 41, stk. 2, litra a); tjenestemandsvedtægten, bilag IX, art. 1, stk. 1]( jf. præmis 87 og 88)
3.                     Tjenestemandssager – formål – påbud til administrationen – afvisning (art. 266 TEUF; tjenestemandsvedtægten, art. 91) (jf. præmis 109)
4.                     Tjenestemænd – kontraktansatte – opsigelse med varsel før tid af en tidsbegrænset kontrakt – begrundet i brud på tillidsforhold – domstolsprøvelse – grænser [ansættelsesvilkårene for de øvrige ansatte, art. 47, litra b), nr. ii)] (jf. præmis 165)
Angående
Appel af dom afsagt af Retten for EU-Personalesager (Anden Afdeling) den 29. april 2015, CJ mod ECDC (F-159/12 og F-161/12, EU:F:2015:38), med påstand om delvis ophævelse af denne dom.
Konklusion
1)
Appellen til prøvelsen af dom afsagt af Retten for EU-Personalesager (Anden Afdeling) den 29. april 2015, CJ mod ECDC (F-159/12 og F-161/12, EU:F:2015:38), afvises for så vidt angår sag F-159/12.
2)
CJ bærer sine egne omkostninger og betaler de af Det Europæiske Center for Forebyggelse af og Kontrol med Sygdomme (ECDC) afholdte omkostninger i forbindelse med appelsagen, for så vidt som de vedrører sag F-159/12.
3)
Punkt 3 og 5 i domskonklusionen i dom afsagt af Retten for EU-Personalesager (Anden Afdeling) den 29. april 2015, CJ mod ECDC (F-159/12 og F-161/12, EU:F:2015:38), annulleres.
4)
Den foreliggende sag, for så vidt den vedrører sag F-161/12, henvises til en anden afdeling end den, der har truffet afgørelse i denne appelsag.
5)
Afgørelsen om sagens omkostninger, for så vidt de vedrører sag F-616/12, udsættes.